
            О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ЗАПОВЕД

№ 65 / 27.02. 2018 г.
На основание чл.44, ал.2 от Закона за местното самоуправление и местната администрация, чл.282, ал.6 и ал.7 от Закона за предучилищното и училищното образование и протокол № 1 от 21.02.2018 г. на комисията, определена с моя заповед № 11 от 11.01.2018 г.
УТВЪРЖДАВАМ:

Формули за разпределение на средствата, получени по единни разходни стандарти за 2018 г. между училищата, второстепенни разпоредители с бюджет към Община Златоград и Правила за промени в разпределението на средствата между училищата при изменение на компонентите на формулата за 2018 г., съгласно Приложението към заповедта.

Препис от заповедта да се сведе до знанието на директорите на училищата – второстепенни разпоредители с бюджет към Община Златоград.

Контрол по изпълнението на заповедта възлагам на директор на дирекция „ФСД, Б, ЧР и МДТ”.
МИРОСЛАВ ЯНЧЕВ       (П)
Кмет на Община Златоград

Изготвил:                         (П)
Надя Мангарудова

Директор на дирекция „ФСД, Б, ЧР и МДТ”
Съгласувал:              (П)
Елмира Угорлиева-Пехливанова

Заместник-кмет на Община Златоград

Приложение към 
Заповед № 65/27.02.2018 г.
Формули за разпределение на средствата, получени по единни разходни стандарти за 2018 г. между училища, второстепенни разпоредители с бюджет към Община Златоград и Правила за промени в разпределението на средствата между училищата при изменение на компонентите на формулата за 2018 г.
Средствата по бюджета на Община Златоград за дейностите по възпитанието, подготовката и обучението на деца и ученици за 2018 г., в зависимост от бюджетната дейност по Единната бюджетна класификация за 2018 г., се разпределят по формули, както следва:
I. За дейност „Неспециализирани училища, без професионални гимназии”:
1. Формула   за   разпределение   на   средствата, получени   по   единни  разходни  стандарти за 2018 г. между училищата:
Общият размер на средствата по единни разходни стандарти за училищата се определят по следната формула:

СФ = ОКФ + ДКФ, 

където


СФ – средства по формулата

ОКФ – основeн компонент по формулата

ДКФ – допълнителни компоненти по формулата
Основен компонент по формулата:

· Брой ученици, съгласно данните от Национална електронна информационна система за предучилищно и училищно образование на Министерство на образованието и науката към 01.01.2018 г.  
· Брой институции, съгласно данните от Национална електронна информационна система за предучилищно и училищно образование на Министерство на образованието и науката към 01.01.2018 г.  
· Брой паралелки, съгласно данните от Национална електронна информационна система за предучилищно и училищно образование на Министерство на образованието и науката към 01.01.2018 г.  
· Стандарт за ученик в паралелка в неспециализирано училище, без професионална гимназия
· Стандарт за институция
· Стандарт за паралелка в неспециализирано училище, без професионална гимназия
Допълнителни компоненти по формулата:

Допълнителните компоненти се определят с Правилата за разпределение на средствата по допълнителните компоненти, включени във формулата за неспециализираните училища.
ДУГЕО  – добавка за гимназиален етап на обучение в училище с над 200 ученика
ДОУ – добавка за основно училище с над 200 ученика
Формула за разпределение на средствата по единни разходни стандарти за ученици в неспециализираните училища:
СФ = 97%х(БИхСИx0,102РК+БПxСПx0,102РК+БУxСУx0,102РК) + 1,5%ДУГЕО + 1,5%ДОУ

2. Правила за разпределение на средствата по отделни допълнителни компоненти, включени във формулата:
Средствата по допълнителните компоненти се определят, както следва:

2.1. Добавка в гимназиален етап на обучение в училище с над 200 ученика – ДУГЕО
1,5 % от средствата се получават от училище с над 200 ученика в гимназиален етап на обучение
2.2. Добавка за основно училище с над 200 ученика– ДОУ

1,5 % от средствата се получават от основно училище с над 200 ученика
3. Правила за промени в разпределението на средствата между училища, при изменение на броя на учениците или на стойностите на основните компоненти от формулата
3.1 Разпределението на средствата между училищата по формула се извършва въз основа на броя на учениците по данни от Национална електронна информационна система за предучилищно и училищно образование на Министерство на образованието и науката към 01 януари 2018 г.
3.2 Разпределението на средствата по формулата се коригира в резултат на броя на учениците веднъж годишно, отчитайки промените в броя на учениците в началото на учебната 2018/2019 година, спрямо броя им към 01.01.2018 г. Това касае както разпределението на база основни компоненти по формулата, така и разпределението по допълнителни компоненти, което се извършва въз основа на брой ученици. За броя на учениците се използват данните от Национална електронна информационна система за предучилищно и училищно образование на Министерство на образованието и науката.
3.3 При промяна в размера на единните разходни стандарти по време на годината, увеличението по съответния стандарт се разпределя пропорционално на броя на учениците.
3.4 При увеличение като цяло на броя на учениците за съответната дейност и при условие, че не бъде извършена корекция по бюджета на ПРБ за увеличения брой ученици, недостигът на средства се разпределя между училищата, пропорционално на броя на учениците към началото на учебната 2018/2019 г.
4.  Средства по бюджетите на училищата за 2018 г., извън средствата по формула
4.1. Средства за защитени училища 

Допълнителното финансиране за дейностите по обучението на ученици в задължителна училищна възраст за защитени училища се предоставя при условията и по реда на ПМС № 121 от 2017 г. за приемане на критерии за определяне на защитени училища в Република България и на условия и реда за тяхното допълнително финансиране. Средствата се включват в бюджета на училищата над средствата по формулата за 2018 г. Статут на защитени училища на територията на Община Златоград са ОУ  „Васил Левски” с.Ерма река и ОУ „Св.св.Кирил и Методий” с.Долен.

4.2. Допълващ стандарт за материална база на училищата за учениците в дневна форма на обучение  -  в размер на 25 лв. на ученик в дневна форма на обучение. Средствата се включват в бюджета на училището над средствата по формулата за 2018 г. и се изчисляват, както следва:
ДСМБУ = БУДФО*25 лв.

където 

 ДСМБУ – допълващ стандарт за материалната база на училищата

 БУДФО – брой ученици в дневна форма на обучение

4.3. Норматив за подпомагане храненето на децата от подготвителни групи и  учениците от I до IV клас – Размерът на норматива за подпомагане храненето  за 2018 г. е 72 лв. на едно дете в подготвителна група/един ученик от I до IV клас. Средствата се включват в бюджета на училището, над средствата по формула за 2018 г. и се изчислява както следва:

НПХДПГУ = УНЕОО*72 лв.
където

НПХГУ – норматив за подпомагане храненето на  учениците от I до IV клас
УНЕОО – ученици от начален етап на основно образование (I до IV клас)
4.4. Норматив за осигуряване на целодневна организация на учебния ден за обхванатите ученици от І до VІІ клас, в т.ч. норматив за група за целодневна организация на учебния ден в размер на 1486 лв. и норматив за ученик в група за целодневна организация на учебния ден в размер на 582 лв. Средствата се предоставят  на база броя на групите и броя на учениците от І до VІІ клас, обхванати в целодневна организация на учебния ден. Средствата се включват в бюджета на съответното училище над средствата по формула и се изчисляват както следва:

НЦОУД = БУЦОУД*582 лв.*0,102РК + БГЦОУД*1486*0,102РК
където 

НЦОУД – средства за осигуряване целодневна организация на учебния ден
БУЦОУД – брой ученици от I, II, III, IV, V, VІ и VІІ клас, обхванати в целодневна организация на учебния ден.

БГЦОУД – брой групи за целодневна организация на учебния процес

РК – регионален коефициент

4.5. Средства за стипендии - Средства в размер на 87 лв. на ученик дневна форма на обучение от гимназиален етап на обучение. Средствата се включват в бюджета на училището над средствата по формула.
4.6. Средства за ученици в самостоятелна форма на обучение – 
Формула  за  разпределение  на  средствата:
СФ = 100%*БУСФО*ЕРС,

където

СФ – средства по формула

БУСФО – брой ученици на самостоятелна форма на обучение

ЕРС – единен разходен стандарт
Правила за промени в разпределението на средствата между училищата при изменение на броя на учениците или на стойностите по компонентите от формулата.

В случай, че действителният брой на учениците на самостоятелна форма на обучение е по-нисък от броя на учениците по Национална електронна информационна система за предучилищно и училищно образование на Министерство на образованието и науката, недостигът се разпределя пропорционално на средствата по единния разходен стандарт. Средствата се предоставят на училищата, съобразно броя на учениците на самостоятелна форма на обучение. 

II. За дейност „Ресурсно подпомагане”:
Средства по норматив за създаване на условия за приобщаващо образование на дете/ученик на ресурсно подпомагане в детските градини и училищата, в които възпитават и обучават децата и учениците, в размер на 359 лв. на дете/ученик, и средства по норматив за дете/ученик на ресурсно подпомагане в размер на 2 476 лв. Средствата се предоставят на детски градини и училища, в които интегрирано се възпитават и обучават децата и учениците на ресурсно подпомагане.  Средствата се включват в бюджета на съответното училище над средствата по формула и се плануват и отчитат в дейност „Ресурсно подпомагане”.



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

